След 1911 година турските власти разкриват дейността му и Ездра минава в нелегалност. Включва се в четата на Тодор Александров и участва в редица сражения. При избухването на Балканската война в 1912 година е доброволец в Македоно-одринското опълчение първоначално в четата на Ичко Димитров, по-късно в 3 рота на 13 кукушка дружина, а през Междусъюзническата война е в Сборната партизанска рота на МОО. Носител е на кръст „За храброст“ IV степен.